4.5.2020, 3.B

1. in 2. URA

**Poskusi in ustni odgovori**

- Predse postavi žogo. Poišči odgovore na vprašanja:

Kako lahko premakneš žogo? (jo potiskaš, jo brcneš…)

Katera sila deluje nanjo, če jo potisneš z roko? (sila roke)

Katera sila deluje nanjo, če jo brcneš?

Kako še drugače imenujemo premikanje? (gibanje)

- Vzemi vetrnico, če jo imaš.

Spravijo vetrnico v gibanje.

Katera sila je spravila vetrnico v gibanje? Kako imenujemo gibanje vetrnice?

- Spusti malo žogico iz roke na tla.

Opiši kaj se je dogajalo. (Žogica je padla, ker je nanjo delovala sila teže.)

Ali lahko na gibanje nekega telesa, npr. žogice, vplivamo? Kako? Pokaži. (Spremeni smer in hitrost gibanja). Kje se žogica ne bi tako gibala?

Povzetek

Kaj si s temi poskusi spoznal? (kaj je gibanje, vrste gibanj, vzroke gibanj, kako na gibanje lahko vplivamo).

**DZ, str. 89**

Preberi prvi in drugi odstavek.

Oglej si prvi dve fotografiji in preberi zapis pod njima

Izvedi poskus s škatlo.

**Poskus**

Naloga

Napolni škatlo s knjigami in jo postavi na sredino sobe. Razmisli in preizkusi, na koliko različnih načinov jo lahko spraviš v gibanje in katera sila bo delovala na škatlo.

Predvidevanje (Ustno povej na kakšen način misliš, da se bo škatla premaknila.) Npr.:

- Škatla se bo premaknila, če bom pihal vanjo, če jo bomo brcal …

Na škatlo bo delovala sila ¨vetra¨, noge …

- Škatlo s knjigami lahko spravim v gibanje tako, da jo vlečem, nesem, potiskam …

Na škatlo bo delovala sila roke, celega telesa …

Izvedba

Izvedi načine s katerimi misliš, da se bo škatla premaknila. Če določen način ne deluje preizkusi drugega.

**V zvezek** napiši naslov GIBANJE

Pod naslovom napiši:

1. POSKUS S ŠKATLO

Ugotovitev

Škatlo sem lahko spravil v gibanje na naslednje načine in z naslednjo silo: npr. Škatlo sem premikal s potiskanjem, ker je nanjo delovala sila roke. …

Škatle nisem spravil v gibanje na naslednje načine in z naslednjo silo:

npr.

Škatla se ni premikala, če sem jo brcal in pri tem uporabil silo noge. Bila je pretežka. …

Ogled filmov na [www.ilibi.si](http://www.ilibi.si).

Klikni na DEŽELO LILIBI, MESTNI TRG 3, SPO, JAZ IN NARAVA, SILE IN GIBANJA.

Preberi ter si oglej filme.

Zapis iz zvezka fotografiraj in pošlji na moj naslov.